Gurli Øhrn

Gurli Øhrn (også kjent som Øhrn-Pettersen og Øhrn-Prøymer, født 16. januar 1904 i Høyland, død 14. juli 1997) var en norsk forfatter, redaktør og oversetter.

Liv og virke  
Gurli Øhrn vokste opp i baptistmiljøet, hvor hennes far, Mons Andersen Øhrn, var blitt valgt til forstander i Trondheim i 1890. Hun engasjerte seg selv i dette religiøse samfunnet, og formann for «Prestefruenes forening». Hun var i 1946–1947 redaktør for tidsskriftet Mellom oss, som ble utgitt i Trondheim.

I 1948–1952 var hun formann i De Norske Baptisters Kvinneforbund. Sammen med ektemannen, pastor Rudolf Prøymer, reiste hun i 1952 til San Francisco for å bistå i arbeidet med Sjømannsmisjonen.

Gurli Øhrn skrev i 1930-årene en rekke religiøse romaner. Disse ble utgitt på baptistenes eget forlag, Norsk litteraturselskap. Debuten, Storm og stille, kom ut i 1930. Hennes fortellinger fikk en leserskare som strakte seg langt ut over menighetens medlemsskare.

Familie 
Gurli Øhrn var datter av menighetsforstander Mons Andersen Øhrn og hans hustru Maren. (født Gjeruldsen). Hun ble 5. juni 1937 gift på Rjukan med pastor. Rudolf Henry Pettersen, senere Prøymer.

Bibliografi 
 1930: Storm og stille, Norsk litteraturselskap, Oslo
 1931: Vaar, Norsk litteraturselskap, Oslo
 1932: På dypet, Norsk litteraturselskap, Oslo
 1934: Vårherres pensel, Norsk litteraturselskap, Oslo
 1935: Når isen brister, Norsk litteraturselskap, Oslo

Referanser

Kilder 
 

Norske forfattere
Norske oversettere
Personer fra Sandnes kommune